Hubert Wurth
Den Hubert Wurth, gebuer de 15. Abrëll 1952 an der Stad Lëtzebuerg, ass e lëtzebuergesche Moler, Politikwëssenschaftler, Jurist an Diplomat.

Hien ass de Jong vum Moler a Jurist Ernest Wurth.

Formatioun 
Vun 1964 bis 1971 huet hie säi Secondaire am Stater Kolléisch gemaach, déi hie mat engem Premiersdiplom, D-Sektioun (Ekonomie), ofgeschloss huet.

Vun 1971 bis 1975 huet hien Droitsstudien zu Aix-en-Provence a Paräis gemaach.

Vun 1974 bis 1976 huet hie Politikwëssenschaften um Institut d'études politiques de Paris studéiert, wou hie säin Diplom op der Sektioun relations internationales krut.

Vun 1976 bis 1977 huet hie säin Zousazdiplom am Lëtzebuerger Droit gemaach.

Berufflech Carrière 
1977 huet hie säin Eed als Affekot ofgeluecht a gouf um Barreau vu Luxembourg agedroen.

Vun 1988 bis 1992 war hien Ambassadeur vu Luxembourg an der Unioun vun de Sozialistesche Sowjetrepubliken, a Polen, a Finnland an der Mongolei, mat Residenz zu Moskau.
 
Vun 1992 bis 1998 war hien Ambassadeur vu Lëtzebuerg an Holland.

Vun 2003 bis 2007 war hie permanente Vertrieder vu Lëtzebuerg bei der OECD a permanenten Delegéierte vu Lëtzebuerg bei der UNESCO.

2007 gouf hien Ambassadeur vu Lëtzebuerg am Vereenegte Kinnekräich vu Groussbritannien an Nordirland, an der Republik Irland an an Island, mat Residenz zu London, duerno Ambassadeur zu Wien mat Zoustännegkeet fir Éisträich, Slowenien a Slowakei.

Den Hubert Wurth ass ee vun de Matgrënner vum Edward Steichen Award Luxembourg.

Bibliographie 
 Martin Gerges, mat Texter vu Rudi Fuchs, Enrico Lunghi, Heidi Tagliavini a Wim van Krimpen: Oeuvres de 1966 à 1997 / works from 1966 to 1997, Les Publications Mosellanes, 1997, ISBN 2-919975-36-6

Kuckt och 
 Lëscht vu lëtzebuergesche Konschtschafenden

Um Spaweck 
 Dem Hubert Wurth seng Websäit  
 Den Hubert Wurth op der Websäit vu mediArt

Gebuer 1952
Lëtzebuergesch Moler
Lëtzebuergesch Diplomaten
Lëtzebuergesch Ambassadeuren
Lëtzebuergesch Affekoten